SAGINA. PRESL FL. SIC. 
Sagina et Spergulae exstipulatae. Linn. 
Calyx quadri- quinquepartitus. Petala quatuor - quinque integra, aut nulla. 
Stamina quatuor, quinque, decem, dum quatuor, calycis laciniis opposita. Stig- 
mata quatuor- quinque erecta subsessilia. Capsula unilocularis quadri - quinque- 
valvis, polysperma. | 
Herbae pusillae annuae vernales , foliis exstipulatis oppositis, junioribus in axillis fasciculatis, 
floribus parvis pedunculatis solitariis axillaribus terminalibusque. 
SAGINA LINNEI. PRESI. 
S. glabra, foliis linearibus aristatis , pedunculis solitariis longissimis, petalis obtusissimis calyce 
obtuso parum brevioribus, staminibus octo ad decem. 
Spergula saginoides. Linn, sp. 651. Smith fl. brit. 2. p. 504. Engl. bot. t. 2105. Cand. prodr. 1. p. 394. 
B? mexicana, caulibus diffusis adscendentibus , foliis mucronatis , pedunculis strictis. 
Habitat in Mexico. ® 
Specimen unicum adest, ad propriam stirpem, ab europaea diversam verosimiliter pertinens. Majus est quam for- 
ma vulgaris, cauliculis numerosis non repentibus, digitalibus. Folia evidentissime mucronato - aristata. Pe- 
dunculi longiores , floriferi et fructiferi stricti. Calyx similis 4 - vel5- partitus. Petala quidquam breviora, 
lato- ovalia. Stamina g vel 10. Capsula calyce fere duplo longior, valvulis 4 aut 5, ovato - lanceolatis, ob- 
tusis , apice subrecurvis dehiscens. 
ALSINE. WAHLEN B. 
Arenariae et Alsines spec. Linn. 
Calyx quinquepartitus. Petala integra. Stamina decem vel abortu pauciora, 
alterna glandulae simplici inserta. Stigmata tria. Capsula unilocularis, trivalvis, 
polysperma. 
ALSINE MEXICANA. BARTL. 
A, caespitosa, multicaulis, glanduloso - pubescens, foliis lineari - subulatis acutis planis trinervi- 
bus strictis, cauliculis multifloris, laciniis calycinis oblongo - lanceolatis acutissimis nervo- 
sis, corollam subaequantibus, capsula calycem aequante, 
Habitat in Mexico. Y 
Habitus omnino Arenariae (Alsines) vernae, cui characteribus quoque affinis; — Herba perennis, caespitosa, mul- 
ticaulis , tota pilis brevibus planduliferis patentibus obducta, Cauliculi steriles breves, adscendentes, dense 
foliosi , florigeri digitales, erecti, apice proj inflorescentia dichotome ramosi, internodiis teretiusculis, Folia in 
cauliculis sterilibus conferta , in fertilibus remota, stricta, subimbricata , angusta, e basi parum latiori lineari- 
subulata, plana, trinervia, vix unguicularia, floralia sensim breviora et parum latiora, margine vix membra- 
nacea, Flores dichotome paniculati, 5 - 9 in quovis cauliculo, Pedicelli calyce longiores, semper erecti, stricti, 
centrales ebracteati,, laterales bracteis binis oppositis parvis lanceolatis, margine vix scariosis. Calyx ad ba- 
sim 5 - partitus, laciniis sesquilineam longis, oblongo - lanceolatis, acutissimis, trinervibus, margine vix scariosis. 
Petala alba, ovalia, acutiuscula, calyce parum longiora. Stamina 10, Stigmata 3. Capsula calyce vix longior 
